1c8b567873e8d35556a6e49e2feee265
hvordan er det typiske sagsforløb ved forsikringssager?
groveogpartnere.dk
2021.31
når du har været udsat for en skade, bør du undersøge, hvilke forsikringer du har, og som eventuelt berettiger dig til kompensation. hvis du er usikker på, om du har fået den rette behandling, anbefaler vi dig altid at rådføre dig med os.

hvis vi aftaler at bistå dig, vil forløbet typisk skride frem således:

overordnet vejledning og rådgivning vedr. bl.a. bevissikring
klar aftale om beregning af honorar
grundigere gennemgang af sagens akter og øvrig dokumentation
evt. indhentelse af yderligere dokumentation, f.eks. ved speciallæge eller kommune
forhandling med forsikringsselskabet med henblik på forlig
indgåelse af forlig eller indbringelse for ankenævnet for forsikring
eventuel domstolsprøvelse
udbetaling af kompensation, herunder rådgivning om kreditorbeskyttelse

mange sager kan afsluttes uden tvist, allerede fordi vi kan rådgive dig relevant om udsigten til at få medhold i en klagesag. hvis det bliver nødvendigt, er vi dog med dig hele vejen i en eventuel retssag.
9479b294dab0e0e89387080185b1e81d
hvad kan jeg få i kompensation ved forsikringssager?
groveogpartnere.dk
2021.31
størrelsen af din kompensation afhænger af den enkelte forsikring og de tilknyttede forsikringsbetingelser. i langt de fleste tilfælde er du berettiget til kompensation fra din forsikring, selvom du allerede har modtaget, eller forventer at modtage, kompensation fra andre parter, f.eks. en ansvarlig modpart, jf. erstatningsansvarsloven.

hvis du er i tvivl om, hvordan forsikringsydelsen skal beregnes, er du altid velkommen til at kontakte os for en overordnet vurdering af sagen, hvor vi også kan rådgive dig omkring det videre forløb.
dfc34a0af73cb62cba77d058f0edcc46
er der nogle anbefalinger ved forsikringssager?
groveogpartnere.dk
2021.31
hvis du er involveret i en ulykke, der medfører varigt mén, indtægtstab eller udgifter til behandlinger og lignende, bør du hurtigst muligt undersøge, om du er dækket af en forsikring, der kan hjælpe dig.

undersøg altid, hvilke forsikringer du har. husk, at du også kan være forsikret via din arbejdsgiver, fagforening, bank eller pensionsordning.
anmeld skaden så hurtigt som muligt til samtlige relevante forsikringer for at undgå forældelse og eventuel karenstid.
husk, at du kan have ret til kompensation fra din forsikring, selvom der er udbetalt erstatning fra anden side.
kontakt os, hvis du er i tvivl.

i forhold til f.eks. bevissikringen kan du læse nærmere under vores generelle afsnit om anbefalinger i erstatningssager. du er selvfølgelig altid velkommen til at kontakte os, hvis der er noget, du er i tvivl om.